Eeden (kaubanduskeskus)

Eeden on Tartus Annelinnas, Kalda tee ja Anne kanali vahel Sõpruse silla otsa juures asetsev kaubanduskeskus.

Selle omanik on AS Eedeni Keskus.

 Ajalugu 
Eedeni keskuse rajas Tartu Tarbijate Kooperatiiv. Kaubanduskeskus avati 27. novembril 2003. Sellesse investeeriti 120 miljonit krooni ehk ligi 7,7 miljonit eurot.

Avamise järel oli keskuse üldpind 18 000 m², mis tegi sellest toona Lõuna-Eesti suurima kaubanduskeskuse. 2004. aasta aprilli lõpuks oli Eedenit külastanud 1,5 miljonit inimest, mis tegi keskmiselt 9800 külastajat päevas.Andres Kärssin "Tartu Eedeni keskus hindab end enim külastatavaks ostukohaks Lõuna-Eestis" Äripäev, 28.04.2004

Varem oli keskuse põhiline toidupood Konsum, 2013. aastal vahetus see Maksimarketi vastuJaan Olmaru Miks muutub Eedeni Konsum Maksimarketiks? Postimees 12. juuni 2013. 2006. aastal pälvis firma Tartu laste- ja noortesõbraliku ettevõtte tiitliTartu laste- ja noortesõbralikud ettevõtted Postimees 31.05.2006.

Keskuse järgi on saanud nime naiste võrkpallivõistkond Tartu Ülikool/Eeden Tartu Ülikool/Eeden on viimane poolfinalist ERR 2.04.2014  ja tennisevõistlus Eeden Eesti NoorteliigaEeden Eesti Noorteliiga 13-14 september Tartu Tennisekooli kodulehel.

23. novembril 2018 lõppesid 16 miljonit eurot maksnud laiendustööd, mille käigus keskuse üldpind laienes veel 8000 m² võrra.

Viited

Välislingid
 Eedeni koduleht
 Andres Kärssin "Tartu Eedeni keskus hindab end enim külastatavaks ostukohaks Lõuna-Eestis" Äripäev, 28.04.2004
 Kuivav turvas kisub Tartu Eedeni kiiva Postimees 23. jaanuar 2007
 Jaan Olmaru Miks muutub Eedeni Konsum Maksimarketiks? Postimees 12. juuni 2013
 Tartu Eedeni kaubanduskeskus plaanib 6000-ruutmeetrist laiendust BNS/Õhtuleht, 11. juuli 2014

Kategooria:Tartu ettevõtted
Kategooria:Tartu kaubanduskeskused
Kategooria:Annelinn